सबसे ज्यादा खुशी देने वाला पल : आनंद कहते हैं - जिंदगी में सबसे खुशी देने वाला पल वह होता है जब कोई गरीब बच्चा आईआईटी की परीक्षा पास करता है। 2007 की बात है कि एक लड़का था श्याम रतन। उसके पिता सरकारी वकील थे, उनकी हत्या कर दी गई ती। श्याम अपने पिता के हत्यारों से बदला लेना चाहता था, इस बात से उनकी मां परेशान रहती थी। एक दिन वह आई और कहने लगी कि आप ही संभालिए। दो साल मैंने उसे पढ़ाया और अंतत: वह आईआईटी में सेलेक्ट हो गया। जिस दिन रिजल्ट आया उस दिन खुशी से दोनों मां बेटे रो रहे थे। भावुक माहौल था, लेकिन एक खुशी मन में थी कि एक युवा जो राह भटक रहा था वह सही रास्ते पर आ गया।